3. การประกอบธุรกิจของแต่ละสายผลิตภัณฑ์

1) ลักษณะของบริการ

1.1 ธุรกิจเช่าซื้อ (Hire Purchase)

การให้บริการเช่าซื้อทรัพย์สินแก่ผู้เช่าซื้อ
ที่มีความประสงค์ที่จะเป็นเจ้าของกรรมสิทธิ์ในทรัพย์สินหลังจากผ่อนชำระค่างวดครบตามสัญญา
การบำรุงรักษาจะอยู่ในความรับผิดชอบของผู้เช่าซื้อ
โดยบริษัทมีสัดส่วนการให้บริการเช่าซื้อทรัพย์สินใหม่ต่อทรัพย์สินที่ใช้แล้ว ณ วันที่ 31 ธันวาคม 2548
อยู่ที่ 86:14 และ ณ วันที่ 31 ธันวาคม 2547 อยู่ที่ 92:8 ทั้งนี้
เนื่องจากในช่วงที่ผ่านมามีการแข่งขันด้านอัตราดอกเบี้ยในตลาดการให้เช่าซื้อรถใหม่มากขึ้น
ขณะที่ภาวะอัตราดอกเบี้ยของการให้เช่าซื้อรถยนต์มือสองยังให้ผลตอบแทนสูงกว่ารถใหม่มาก
จึงทำให้การให้เช่าซื้อรถยนต์ใหม่ไม่เหมาะสมกับการชดเชยความเสี่ยง
บริษัทจึงปรับแผนธุรกิจมามุ่งเน้นการให้สินเชื่อกับรถยนต์มือสองมากขึ้น
ซึ่งเป็นธุรกิจที่ทีมผู้บริหารมีความชำนาญและประสบการณ์มายาวนาน

สัดส่วนการให้เช่าซื้อตามประเภททรัพย์สินที่ให้เช่าซื้อเป็นหลัก ณ วันที่ 31 ธันวาคม 2548
จะสามารถแบ่งได้ ดังนี้

• การให้เช่าซื้อรถยนต์นั่งส่วนบุคคล คิดเป็นสัดส่วนร้อยละ 58.25
ของมูลค่าลูกหนี้ตามสัญญาเช่าซื้อทั้งหมด โดยบริษัทเน้นการให้เช่าซื้อสำหรับรถยนต์ที่เป็นที่นิยม

• การให้เช่าซื้อรถยนต์เพื่อการพาณิชย์ คิดเป็นสัดส่วนร้อยละ 38.68
ของมูลค่าลูกหนี้ตามสัญญาเช่าซื้อทั้งหมด
โดยผู้เช่าซื้อมีวัตถุประสงค์ใช้รถยนต์ในการประกอบธุรกิจการค้า ได้แก่ รถตู้ รถบรรทุก รถกระบะ
รถขนส่งน้ำมัน และรถโดยสารปรับอากาศ เป็นต้น

• การให้เช่าซื้อเครื่องจักรและอุปกรณ์ คิดเป็นสัดส่วนร้อยละ 3.07
ของมูลค่าลูกหนี้ตามสัญญาเช่าซื้อทั้งหมด
ซึ่งผู้เช่าซื้อมีวัตถุประสงค์ในการเช่าซื้อทรัพย์สินเพื่อการประกอบกิจการ เช่น เครื่องพิมพ์
เครื่องคอมพิวเตอร์ เป็นต้น

1.2 ธุรกิจลีสซิ่ง (Leasing)

การให้บริการแก่นิติบุคคลที่มีความประสงค์ที่จะจัดหาทรัพย์สินไว้ใช้ในกิจการ
โดยไม่จำเป็นต้องใช้เงินลงทุนสูงในตอนเริ่มแรก
แต่ผ่อนชำระในรูปของค่าเช่าซึ่งสามารถนำไปใช้หักเป็นค่าใช้จ่ายในทางภาษีได้
(ยกเว้นรถยนต์นั่งและโดยสารที่มีที่นั่งไม่เกินสิบคน ตามกฎหมายว่าด้วยข้อจำกัดอัตราภาษีสรรพสามิต
ซึ่งตัดเป็นค่าใช้จ่ายต่อเดือนได้ไม่เกิน 36,000 บาท) ทั้งนี้
ผู้เช่าลีสซิ่งจะต้องรับผิดชอบด้านการบำรุงรักษา
และความเสี่ยงภัยในทรัพย์สินตลอดอายุสัญญาเช่าหรือที่เรียกว่าการให้ลีสซิ่งแบบ Financial
Lease ซึ่งบริษัทถือเป็นนโยบายที่จะเน้นการให้บริการลีสซิ่งแบบ Financial Lease ในปัจจุบันนี้
บริษัทยังไม่มีนโยบายการให้บริการ ลีสซิ่งแบบ Operating Lease ซึ่งคล้ายกับธุรกิจ Car Rent
ที่จะต้องมีการดูแลด้านการบำรุงรักษา
รวมถึงการรับภาระค่าใช้จ่ายเกี่ยวกับการต่อภาษีทะเบียนรถยนต์หรือค่าเบี้ยประกันภัย
ดังนั้นหากจะแบ่งประเภทของทรัพย์สินที่ให้เช่าแบบลีสซิ่งก็จะมีลักษณะคล้ายกับการให้เช่าซื้อ
โดยมีสัดส่วน ณ วันที่ 31 ธันวาคม 2548 ดังนี้คือ

• การให้เช่าลีสซิ่งรถยนต์นั่งส่วนบุคคล คิดเป็นสัดส่วนร้อยละ 12.06
ของมูลค่าลูกหนี้ตามสัญญาเช่าแบบลีสซิ่งทั้งหมด

• การให้เช่าลีสซิ่งรถยนต์เพื่อการพาณิชย์ คิดเป็นสัดส่วนร้อยละ 3.16
ของมูลค่าลูกหนี้ตามสัญญาเช่าแบบลีสซิ่งทั้งหมด

• การให้เช่าลีสซิ่งเครื่องจักรและอุปกรณ์ คิดเป็นสัดส่วนร้อยละ 84.78
ของมูลค่าลูกหนี้ตามสัญญาเช่าแบบลีสซิ่งทั้งหมด

 1.3 บริการอื่นๆ

-   นอกเหนือจากการประกอบธุรกิจหลักดังกล่าวข้างต้นแล้ว
    บริษัทมีการให้บริการต่อกรมธรรม์ประกันภัยและต่อภาษีทะเบียนรถยนต์
    ซึ่งนอกจากจะเป็นการสร้างรายได้ให้กับบริษัทอีกทางหนึ่งแล้ว
    ยังเอื้อประโยชน์ให้กับบริษัทในแง่ของการคุ้มครองทรัพย์สินของลูกค้าและป้องกันความเสียหายให้แก่บริษัท

-   การให้สินเชื่อเงินให้กู้ยืมแก่ตัวแทนจำหน่ายทรัพย์สินบางราย
    เพื่อเป็นการส่งเสริมคู่ค้าให้ช่วยขยายฐานลูกค้าเช่าซื้อและเช่าลีสซิ่งต่อเนื่องแก่บริษัทในระยะยาว

2) การตลาดและภาวะการแข่งขัน

2.1 ลักษณะลูกค้าและกลุ่มลูกค้าเป้าหมาย

บริษัทแบ่งลูกค้าเป้าหมายออกเป็น 2 ลักษณะ ดังนี้

• ลูกค้ากลุ่มบุคคลธรรมดา อายุตั้งแต่ 25 ปี ขึ้นไป อยู่ในวัยทำงาน ประกอบอาชีพที่มั่นคง
มีรายได้แน่นอน มีความสามารถในการชำระหนี้ และมีความรับผิดชอบทางการเงินดี

• ลูกค้ากลุ่มนิติบุคคล ทั้งขนาดเล็ก ขนาดปานกลางและขนาดใหญ่ มีฐานะการเงินมั่นคง
มีระบบการจัดการที่ดีและมีศักยภาพในการชำระหนี้คืน

โดยลูกค้ากลุ่มเป้าหมายของธุรกิจเช่าซื้อจะเป็นกลุ่มบุคคลธรรมดาเป็นส่วนใหญ่ รวมถึงกลุ่ม
นิติบุคคลบางส่วน ขณะที่ธุรกิจลีสซิ่งเป็นกลุ่มนิติบุคคลทั้งหมด
เนื่องจากลูกค้ากลุ่มนี้จะมีนโยบายการจัดหาทรัพย์สินของกิจการที่คำนึงถึงประโยชน์ทางการบันทึกบัญชีภาษีของกิจการเป็นหลัก

2.2 กลยุทธ์การแข่งขัน

• เน้นการเป็นผู้นำในการสร้างกลยุทธ์ทางการตลาดและทางการเงินใหม่ๆ ออกสู่ตลาด
ทั้งในรูปแบบของธุรกิจเช่าซื้อและเช่าลีสซิ่ง เช่น
บริษัทเป็นผู้ที่ริเริ่มโครงการผ่อนรถรวมประกันภัยในธุรกิจเช่าซื้อและเช่าลีสซิ่ง
และการผ่อนค่างวดเช่าซื้อในรูปแบบที่ไม่จำเป็นต้องเท่ากันทุกงวด

• มุ่งการบริการที่ดี รวดเร็ว มีประสิทธิภาพ และมีความเป็นกันเอง
มุ่งเน้นผลประโยชน์ของลูกค้าเป็นสำคัญ
จากทีมงานผู้บริหารและพนักงานมืออาชีพที่มีประสบการณ์ในวงการธุรกิจเช่าซื้อและเช่าลีสซิ่งมานานกว่า
20 ปี

• การให้บริการที่ครบวงจร ครอบคลุมถึงการบริการหลังการขาย เช่น
การต่อภาษีทะเบียนรถยนต์และการต่อประกันภัยเพื่อช่วยอำนวยความสะดวกให้กับลูกค้า

• สร้างความสัมพันธ์ที่ดีกับคู่ค้าทางธุรกิจ ไม่ว่าจะเป็นตัวแทนผู้จัดจำหน่ายรถยนต์
ผู้จัดจำหน่ายทรัพย์สินประเภทอื่น กลุ่มลูกค้ารายใหญ่ที่มีประวัติดี
บริษัทประกันภัยและสถาบันการเงินเพื่อการเกื้อหนุนทางธุรกิจระหว่างกันในการดำเนินธุรกิจระยะยาว

• ให้ความสำคัญกับการติดตามข่าวสาร หรือมาตรการต่างๆ
จากภาครัฐบาลที่อาจมีผลกระทบต่อธุรกิจ เพื่อนำมาศึกษาหากลยุทธ์ใหม่ๆ
หรือแนวทางการปรับตัวในการดำเนินธุรกิจและมีการอบรมถ่ายทอดความรู้ให้กับพนักงานอย่างสม่ำเสมอ
เพื่อการให้คำปรึกษาที่ถูกต้องกับลูกค้าและเพื่อลดความเสี่ยงในการให้สินเชื่อของบริษัท

 การมีระบบพิจารณาและตรวจสอบเครดิตที่รัดกุมและรวดเร็ว
โดยมีระบบการจัดเก็บข้อมูลภายในของบริษัท ระบบวิเคราะห์เครดิตที่รวดเร็ว
ระบบการอำนวยสินเชื่อแบบเครดิตสกอริ่ง (Credit Scoring) และการเป็นสมาชิกของบริษัท
ข้อมูลเครดิตแห่งชาติ จำกัด (National Credit Bureau Co., Ltd.)
ทำให้บริษัทสามารถอนุมัติสินเชื่อได้ทันกับความต้องการลูกค้าและสามารถแข่งขันกับคู่แข่งได้
อีกทั้งยังได้ลูกค้าที่มีศักยภาพในการชำระคืนและลดความเสี่ยงในการเกิดหนี้สูญของบริษัทอีกด้วย

2.3 นโยบายราคา

การกำหนดอัตราดอกเบี้ยในการให้สินเชื่อเช่าซื้อและเช่าลีสซิ่งให้กับลูกค้าแต่ละราย
มีความสำคัญมาก เนื่องจากอัตราดังกล่าวจะเป็นอัตราดอกเบี้ยคงที่
นับจากวันเริ่มสัญญาไปจนถึงวันสิ้นสุดอายุสัญญา
ดังนั้นการกำหนดอัตราดอกเบี้ยให้กับลูกค้าแต่ละรายในแต่ละช่วงเวลา
บริษัทจึงต้องคำนึงถึงปัจจัยต่างๆ ต่อไปนี้

• ต้นทุนดอกเบี้ยเงินกู้ของบริษัทในปัจจุบันและแนวโน้มต้นทุนดอกเบี้ยในอนาคต
โดยการพิจารณาถึงปัจจัยต่างๆ ที่จะส่งผลกระทบ อาทิเช่น สภาวะเศรษฐกิจ อัตราเงินเฟ้อ
และมาตรการของหน่วยงานรัฐบาล เป็นต้น

• การหาแหล่งเงินทุนในการซื้อทรัพย์สินให้เช่าซื้อในอนาคตว่าจะมาจากแหล่งใด
และมีต้นทุนเฉลี่ยสำหรับการได้มาเท่าใด

• ต้นทุนการดำเนินงานของบริษัท เพื่อนำมากำหนดอัตราส่วนเพิ่มของดอกเบี้ยจากต้นทุนเงินทุน

• เครดิตลูกค้าแต่ละราย เพื่อดูความสามารถในการชำระคืนเงินค่างวด

• ประเภทสินค้าที่บริษัทให้สินเชื่อเช่าซื้อและเช่าลีสซิ่ง
ว่ามีอายุใช้งานเท่าใดและสภาพการขายต่อในตลาดรอง

บริษัทจะนำปัจจัยต่างๆ ข้างต้นมาประกอบการพิจารณา
ประกอบกับการกำหนดอัตราดอกเบี้ยของคู่แข่งขัน
เพื่อหาอัตราดอกเบี้ยที่เหมาะสมของลูกค้าแต่ละราย
และนำมากำหนดค่างวดที่ลูกค้าต้องผ่อนชำระต่อไป โดยที่บริษัทจะไม่ใช้กลยุทธ์การตัดราคา
แต่จะมุ่งเน้นการให้บริการที่ครบวงจรเพื่อความสะดวกให้กับลูกค้า
และกำหนดอัตราดอกเบี้ยในระดับที่สามารถแข่งขันกับคู่แข่งขันรายอื่นได้

 2.4 ช่องทางการจัดจำหน่าย

บริษัทได้จัดโครงสร้างองค์กร เพื่อให้สามารถบริการลูกค้าในแต่ละกลุ่มเป้าหมายได้อย่างเหมาะสม
โดยแบ่งงานการตลาดออกเป็น 4 ฝ่าย ดังนี้

• ฝ่ายขายรายย่อย (กรุงเทพฯ)
รับผิดชอบดูแลด้านการหาลูกค้าเช่าซื้อและหรือเช่าลีสซิ่งบุคคลธรรมดาและนิติบุคคลรายย่อยทั่วไป
โดยเน้นพื้นที่ในเขตกรุงเทพมหานครและปริมณฑล

• ฝ่ายขายรายย่อย (ต่างจังหวัด)
รับผิดชอบดูแลด้านการหาลูกค้าเช่าซื้อและหรือเช่าลีสซิ่งบุคคลธรรมดาและนิติบุคคลรายย่อยทั่วไป
โดยเน้นพื้นที่ในจังหวัดที่เป็นที่ตั้งของสาขาและจังหวัดใกล้เคียง

• ฝ่ายขายลูกค้ารายใหญ่และโครงการพิเศษ
รับผิดชอบดูแลด้านการหาลูกค้าเช่าซื้อและหรือเช่าลีสซิ่งประเภทนิติบุคคลที่มีขนาดเล็ก
ขนาดกลางและขนาดใหญ่ ซึ่งมีความต้องการใช้วงเงินสินเชื่อในการ
เช่าซื้อและหรือเช่าลีสซิ่งต่อเนื่อง

• ฝ่ายการตลาดและประสานงาน
รับผิดชอบประสานงานกับฝ่ายงานที่เกี่ยวข้องในการให้ข้อมูล/ความรู้ทางด้านธุรกิจของบริษัทแก่พนักงานฝ่ายขาย
และการหาสถานที่สำหรับเปิดสาขาแห่งใหม่ของบริษัท

ลักษณะการหาลูกค้าจะแยกตามประเภททรัพย์สิน ดังนี้

(1) รถยนต์ ส่วนใหญ่รถยนต์ที่ให้เช่าซื้อและเช่าลีสซิ่งจะมีที่มาจากผู้จัดจำหน่าย
หรือตัวแทนจำหน่ายรถยนต์โดยตรง ซึ่งแต่ละแห่งมักมีผู้เสนอให้บริการเช่าซื้อและเช่าลีสซิ่งหลายราย
โดยการกำหนดปริมาณทางธุรกิจในการส่งต่อลูกค้าให้กับบริษัทเช่าซื้อและลีสซิ่ง
แต่ละแห่งขึ้นอยู่กับปัจจัยต่างๆ ดังนี้

  • ความสัมพันธ์ที่ดีระหว่างบริษัทเช่าซื้อและลีสซิ่งกับผู้จัดจำหน่ายหรือตัวแทนจำหน่าย
  รวมถึงพนักงานขายประจำโชว์รูม

  • การบริการที่มีประสิทธิภาพและรวดเร็วของบริษัทเช่าซื้อและลีสซิ่ง

  • ค่านายหน้าซึ่งบริษัทเช่าซื้อและลีสซิ่งให้กับผู้จัดจำหน่ายหรือตัวแทนจำหน่าย

  • การให้ความร่วมมือในการเข้าร่วมการสนับสนุนการขายต่างๆ ที่ผู้จัดจำหน่ายจัดขึ้น
  เพื่อส่งเสริมการขาย

ทั้งนี้บริษัทมิได้มุ่งเน้นการค้ากับผู้จัดจำหน่ายหรือตัวแทนจำหน่ายรถยนต์รายใดรายหนึ่ง เป็นพิเศษ
แต่จะสร้างความสัมพันธ์กับผู้จัดจำหน่ายหรือตัวแทนจำหน่ายรถยนต์หลายๆ ราย
โดยเน้นการให้บริการที่รวดเร็วและเสนอเงื่อนไขที่มุ่งรักษาผลประโยชน์ของลูกค้าเป็นหลัก
และมีอัตราค่านายหน้าตามภาวะการแข่งขันในระดับเดียวกับมาตรฐานธุรกิจให้กับผู้จัดจำหน่ายกว่า
30 ราย

(2) เครื่องจักรและอุปกรณ์ ปกติแล้วลูกค้าจะเป็นผู้เจรจาติดต่อซื้อ
และตกลงเรื่องราคาของทรัพย์สินกับผู้จัดจำหน่ายและแจ้งให้บริษัทเป็นผู้เข้าไปสอบถามรายละเอียดต่างๆ
ที่จำเป็นกับผู้จัดจำหน่ายทรัพย์สินเพื่อนำมากำหนดเงื่อนไขในการให้เช่าซื้อหรือเช่าลีสซิ่งกับลูกค้า
ซึ่งเมื่อตกลงกันในเงื่อนไขเรียบร้อยแล้ว บริษัทจะติดต่อชำระเงินให้กับผู้จัดจำหน่ายทรัพย์สินดังกล่าว
ดังนั้น บริษัทจึงใช้ช่องทางการติดต่อกับกลุ่มลูกค้าที่คาดว่าจะเป็นลูกค้าเป้าหมายโดยตรง
นอกจากช่องทางการจำหน่ายที่กล่าวถึงข้างต้นแล้ว
บริษัทยังมีช่องทางการจำหน่ายส่วนหนึ่งจากผู้เข้าเยี่ยมชม Website
ของบริษัทและบางส่วนผ่านมาจากการแนะนำต่อๆ กันจากฐานลูกค้าเดิม
และพนักงานของบริษัทอีกด้วย

อนึ่ง บริษัทไม่มีข้อผูกพันกับผู้จัดจำหน่ายรายใดรายหนึ่ง ในการจัดหาทรัพย์สินให้เช่าซื้อและ

ลีสซิ่งในอนาคตแต่อย่างใด

2.5 ภาวะการแข่งขัน

จากข้อมูลของสมาคมลีสซิ่งไทย ณ วันที่ 31 ธันวาคม 2548 มีจำนวนสมาชิกทั้งสิ้น 26 บริษัท
โดยในปี 2548 มีธนาคารหลายแห่งให้ความสนใจในการประกอบธุรกิจให้เช่าซื้อเพิ่มมากขึ้น เช่น
บริษัท ลีสซิ่ง กสิกรไทย จำกัด บริษัทบีที ลีสซิ่ง จำกัด บริษัท ลีสซิ่ง สินเอเชีย จำกัด
บริษัทกรุงไทย ลีสซิ่ง จำกัด เป็นต้น ทั้งนี้ หากจะแบ่งผู้ที่ประกอบธุรกิจให้เช่าซื้อและลีสซิ่งในตลาด
จะสามารถแบ่งได้เป็น 3 ประเภท คือ กลุ่มสถาบันการเงิน กลุ่มธุรกิจเช่าซื้อและลีสซิ่งทั่วไป
และกลุ่มบริษัทที่มีผู้ถือหุ้นใหญ่เป็นผู้ผลิตหรือผู้จำหน่ายรถยนต์บางยี่ห้อ
ซึ่งมีนโยบายในการให้บริการเช่าซื้อและลีสซิ่ง
เฉพาะกับลูกค้าที่ซื้อสินค้าเฉพาะยี่ห้อของตนเองเท่านั้น
โดยบริษัทอยู่ในกลุ่มธุรกิจเช่าซื้อและลีสซิ่งทั่วไป สามารถให้บริการกับกลุ่มรถยนต์ได้หลายยี่ห้อ
ซึ่งนโยบายของบริษัทจะเน้นกลุ่มรถยนต์ที่เป็นที่นิยมในตลาดเป็นหลัก

ธุรกิจเช่าซื้อรถยนต์ในประเทศไทยมีการแข่งขันที่ค่อนข้างรุนแรง ทั้งในรูปแบบการลดเงินดาวน์
การลดอัตราดอกเบี้ยหรือการขยายระยะเวลาการผ่อนชำระ อย่างไรก็ตาม บริษัทไม่มีนโยบาย
ในการเป็นผู้นำด้านการลดอัตราดอกเบี้ยในตลาด
เพียงแต่จะเป็นผู้ตามเพื่อรักษาสัดส่วนการทำธุรกิจไม่ให้สูญเสียปริมาณธุรกิจให้กับคู่แข่งที่ใช้นโยบายด้านการลดอัตราดอกเบี้ยมากจนเกินไป
ทั้งนี้ บริษัทมุ่งเน้นการแข่งขันในด้านการให้บริการที่ดี ให้สาระความรู้ คำแนะนำต่างๆ
ที่จะเป็นประโยชน์กับลูกค้าสูงสุดแทน โดยอ้างอิงได้จากสาระความรู้ที่บริษัทเผยแพร่ใน Website
ของบริษัทที่ www.navaleasing.co.th รวมถึงการให้บริการสินเชื่อ
เช่าซื้อในรูปแบบที่แตกต่างตามความต้องการของลูกค้า อีกทั้งในปี 2548 – 2549
บริษัทมีการวางแผนขยายธุรกิจของบริษัทให้ครอบคลุมในพื้นที่ต่างจังหวัด โดยในปี 2548
บริษัทได้เริ่มขยายธุรกิจไปที่หัวเมืองหลักๆ เช่น นครราชสีมา และเชียงใหม่ สำหรับปี 2549
บริษัทมีแผนที่จะขยายธุรกิจให้ครอบคลุมภาคเหนือตอนกลาง ภาคตะวันออกและภาคอีสานตอนบน
เพื่อรองรับการขยายตัวของอุตสาหกรรมรถยนต์ในประเทศด้วยเช่นกัน

ตารางเปรียบเทียบข้อมูลทางการเงินของบริษัท นวลิสซิ่ง จำกัด (มหาชน) กับบริษัทในสมาคมลีสซิ่งไทย

(หน่วย : ล้านบาท)

+-----------------------+--------------+----------------+-------------+
| ณ วันที่ 31 ธันวาคม 2547  | บมจ. นวลิสซิ่ง  | บริษัทในสมาคมฯ   | สัดส่วนร้อยละ  |
+-----------------------+--------------+----------------+-------------+
| รายได้รวม              | 315.90       | 6,562.48       | 4.81        |
+-----------------------+--------------+----------------+-------------+
| รายได้จากเช่าซื้อ         | 198.00       | 969.40         | 20.43       |
+-----------------------+--------------+----------------+-------------+
| รายได้จากลีสซิ่ง          | 64.19        | 1,813.86       | 3.54        |
+-----------------------+--------------+----------------+-------------+
| รายได้อื่น               | 18.28        | 864.47         | 2.11        |
+-----------------------+--------------+----------------+-------------+
| กำไรสุทธิ               | 68.25        | 1,814.20       | 3.76        |
+-----------------------+--------------+----------------+-------------+
| สินทรัพย์รวม             | 3,679.71     | 58,258.59      | 6.32        |
+-----------------------+--------------+----------------+-------------+
| หนี้สินรวม               | 2,775.23     | 49,911.08      | 5.56        |
+-----------------------+--------------+----------------+-------------+

ที่มา : สมาคมลีสซิ่งไทย

2.6 แนวโน้มอุตสาหกรรม

ทรัพย์สินหลักของธุรกิจให้เช่าซื้อและลีสซิ่งของบริษัทส่วนใหญ่ คือ รถยนต์
ดังนั้นอัตราการเจริญเติบโตของธุรกิจรถยนต์
จึงเป็นปัจจัยที่สำคัญในการกำหนดแนวโน้มการเติบโตของธุรกิจให้เช่าซื้อและ
ลีสซิ่งที่ควรจะเป็นไปในทิศทางเดียวกัน

ปริมาณการจำหน่ายรถยนต์ในประเทศ (หน่วย: คัน)

+------+---------+---------+----------+----------+--------+---------+
| ปี    | รถยนต์นั่ง | เปลี่ยนแป | รถยนต์    | เปลี่ยนแ   | รวม    | เปลี่ยนแป |
|      |         | ลงร้อยละ |          | ปลงร้อยละ |        | ลงร้อยละ |
|      | ส่วนบุคคล |         | เพื่อ      |          |        |         |
|      |         |         | การพาณิชย์ |          |        |         |
+------+---------+---------+----------+----------+--------+---------+
| 2544 | 104,502 | 25.75   | 192,483  | 7.48     | 2      | 13.27   |
|      |         |         |          |          | 96,985 |         |
+------+---------+---------+----------+----------+--------+---------+
| 2545 | 126,353 | 20.91   | 283,009  | 47.03    | 4      | 37.84   |
|      |         |         |          |          | 09,362 |         |
+------+---------+---------+----------+----------+--------+---------+
| 2546 | 179,005 | 29.41   | 354,171  | 25.14    | 5      | 30.25   |
|      |         |         |          |          | 33,176 |         |
+------+---------+---------+----------+----------+--------+---------+
| 2547 | 209,110 | 41.67   | 416,916  | 17.72    | 6      | 17.41   |
|      |         |         |          |          | 26,026 |         |
+------+---------+---------+----------+----------+--------+---------+
| 2548 | 188,211 | (9.99)  | 515,194  | 23.58    | 7      | 12.36   |
|      |         |         |          |          | 03,405 |         |
+------+---------+---------+----------+----------+--------+---------+

ที่มา: สภาอุตสาหกรรมยานยนต์ไทย

ในปี 2548 มีปริมาณการจำหน่ายรถยนต์รวม 703,405 คัน ซึ่งคิดเป็นอัตราการเติบโตร้อยละ
12.36 เมื่อเทียบกับช่วงเดียวกันของปี 2547 โดยแบ่งเป็นประเภทรถได้ดังนี้คือ

ประเภทรถยนต์นั่ง มียอดขายทั้งสิ้น 188,211 คัน เมื่อเทียบกับช่วงเดียวกันของปี 2547
คิดเป็นอัตราการเติบโตลดลงร้อยละ 9.99 และประเภทรถยนต์เพื่อการพาณิชย์
ซึ่งถือเป็นประเภทรถที่มีตลาดใหญ่ที่สุดของประเทศ โดยมียอดขายทั้งสิ้น 515,214 คัน
เมื่อเทียบกับช่วงเดียวกันของปี 2547 คิดเป็นอัตราการเติบโตเพิ่มขึ้นร้อยละ 23.58

ตลาดรถยนต์โดยรวมยังคงมีอัตราการเติบโตที่ดี โดยเฉพาะตลาดรถยนต์เพื่อการพาณิชย์
ยังคงได้รับความนิยมจากลูกค้า
ทั้งนี้เนื่องจากพฤติกรรมการใช้รถของลูกค้าได้ให้ความนิยมในรถกระบะ 1 ตัน เพิ่มขึ้น
อีกทั้งผู้ผลิตรถยนต์ค่ายต่างๆ ได้ออกรถกระบะรุ่นใหม่ๆ
ที่ตอบสนองความต้องการของลูกค้าเพิ่มมากขึ้น

3) การจัดหาผลิตภัณฑ์หรือบริการ

3.1 แหล่งที่มาของเงินทุน

บริษัทมีแหล่งที่มาของเงินทุนจากการกู้ยืมและระดมทุนจากผู้ถือหุ้น เงินกู้ยืม
ซึ่งเป็นแหล่งเงินทุนหลักของบริษัท มีทั้งจากการกู้ยืมผ่านสถาบันการเงิน การออกตั๋วสัญญาใช้เงิน
การออกตั๋วแลกเงิน และการออกหุ้นกู้

ณ 31 ธันวาคม 2548 บริษัทมีเงินกู้ยืมในประเทศจากสถาบันการเงิน การออกตั๋วสัญญาใช้เงิน
และการออกตั๋วแลกเงินรวม 1,024.31 ล้านบาท หุ้นกู้ 200 ล้านบาท
และมีส่วนของผู้ถือหุ้นคงเหลือ 1,162.34 ล้านบาท

 3.2 แหล่งใช้ไปของเงินทุน

บริษัทมีนโยบายปล่อยสินเชื่อโดยเน้นคุณภาพของลูกค้าเป็นสำคัญ
โดยบริษัทมุ่งเน้นการขยายฐานลูกค้าบุคคลธรรมดารายย่อยทั่วไป
บริษัทจะพิจารณาอนุมัติสินเชื่อเช่าซื้อสำหรับลูกค้าบุคคลธรรมดาโดยพิจารณาจากความสามารถในการชำระหนี้ของลูกค้า
ประกอบกับเครดิตของผู้ค้ำประกัน ซึ่งจะพิจารณาจากอาชีพของลูกค้า ที่มีและความมั่นคงของรายได้
ตรวจสอบประวัติของลูกค้าและผู้ค้ำประกันอย่างละเอียด
โดยในแต่ละขั้นตอนจะมีเจ้าหน้าที่คอยกำกับดูแลและติดตามด้วยความระมัดระวัง

ขั้นตอนการพิจารณาสินเชื่อ

1. ขั้นตอนการพิจารณาเบื้องต้น

หรือ

2 ขั้นตอนการพิจารณาคุณสมบัติของ

ลูกค้าและคัดเลือกลูกค้า แจ้งว่ามีลูกค้าจะขอทำเช่าซื้อ/ลีสซิ่ง

เครดิตไม่ผ่าน เครดิตไม่ผ่าน

ปฏิเสธไปยัง ปฏิเสธไปยัง

ออกหลักฐาน

กรรมสิทธิ์ในสินค้า

ปรึกษาและวิเคราะห์เพิ่มเติมร่วมกับ เครดิตไม่ผ่านแจ้งปฏิเสธ

จ่ายเช็คชำระ

เงินกู้เช่าซื้อ/ลีสซิ่ง บันทึกผลการวิเคราะห์ในรายงาน

และตรวจสอบความถูกต้องของเอกสาร

เครดิตผ่าน สำคัญที่เกี่ยวข้อง โดยตรวจเช็คกับแหล่ง

ข้อมูลต่าง ๆ

3. ขั้นตอนอนุมัติสินเชื่อ

4. ขั้นตอนการดำเนินงานภายหลังผ่านการอนุมัติสินเชื่อ

แจ้งออกเช็คเงินกู้เช่าซื้อ/ลีสซิ่ง แจ้ง

เช็คเงินกู้เช่าซื้อ/ลีสซิ่ง

5. ขั้นตอนการปฏิบัติต่อลูกค้า

จ่ายชำระค่างวด

6. ขั้นตอนการควบคุมสินเชื่อ

แจ้งโอนกรรมสิทธิ์ แจ้งความจำนงว่าจะซื้อ/ไม่ซื้อทรัพย์สิน

- ฟ้องร้องคดีแพ่งและคดีอาญา (ถ้าจำเป็น)

- บังคับคดี

- ยึดทรัพย์สิน

7. ขั้นตอนการประมูลทรัพย์สิน

ไม่ว่าจะเป็นกรณีเช่าซื้อหรือเช่าลีสซิ่ง จะมีขั้นตอนการพิจารณาที่คล้ายคลึงกันดังนี้

(1) ขั้นตอนการพิจารณาเบื้องต้น

เมื่อเจ้าหน้าที่การตลาดได้รับติดต่อจากผู้จำหน่ายสินค้า (Dealer)
หรือลูกค้าติดต่อกับเจ้าหน้าที่การตลาดโดยตรง
จะมีการให้คำแนะนำหรือปรึกษาถึงรูปแบบการทำสัญญาและเงื่อนไขการเช่าซื้อหรือลีสซิ่งให้เหมาะสมกับลูกค้าแต่ละราย
ทั้งนี้หากเป็นสัญญาเช่าซื้อจะมีระยะเวลาผ่อนชำระเฉลี่ย 12 - 48 งวด ส่วนลีสซิ่งจะเป็น 36 -
60 งวด โดยเจ้าหน้าที่การตลาดต้องเก็บรวบรวมข้อมูลและเอกสารต่างๆ
ที่จำเป็นในการวิเคราะห์คุณสมบัติของลูกค้าให้กับเจ้าหน้าที่ฝ่ายเครดิต

(2) ขั้นตอนการพิจารณาคุณสมบัติของลูกค้าและคัดเลือกลูกค้า

เจ้าหน้าที่วิเคราะห์เครดิตจะตรวจสอบข้อมูลความถูกต้องของเอกสาร
และพิจารณาถึงความน่าเชื่อถือ ความสามารถในการชำระหนี้ของลูกค้า
พร้อมกับให้ความเห็นร่วมกับเจ้าหน้าที่การตลาดในการเสนออนุมัติลูกค้าแต่ละราย

ทั้งนี้ หากเป็นรถใช้แล้วรวมถึงกรณี Refinance เจ้าหน้าที่การตลาดจะต้องตรวจสอบสภาพรถทุกคัน
และต้องให้เจ้าหน้าที่วิเคราะห์เครดิตตรวจสภาพราคาประเมินรถรุ่นนั้นๆ ว่า
ราคาเหมาะสมหรือไม่เมื่อเทียบเคียงกับรถรุ่นเดียวกันในตลาด

(3) ขั้นตอนอนุมัติสินเชื่อ

ข้อมูลทั้งหมดจะถูกนำเสนอเพื่อพิจารณาอนุมัติตามวงเงินสินเชื่อต่อราย ดังนี้

รายละเอียดผู้มีอำนาจอนุมัติวงเงินสินเชื่อ กรณีทั่วไป

+-------------------------------------+---------------+----------------+
| ผู้มีอำนาจอนุมัติ                         |   วงเงินสินเ    |                |
|                                     | ชื่อที่มีเงินดาวน์/เ |                |
|                                     | งินวางประกัน⁽¹⁾ |                |
+-------------------------------------+---------------+----------------+
|                                     |   ร้อยละ 25    | ร้อยละ 10-25    |
|                                     |   ขึ้นไป        |                |
+-------------------------------------+---------------+----------------+
| ผู้อำนวยการฝ่ายการตลาดหรือฝ่ายเครดิต      | 1.5 ล้านบาท    | -              |
+-------------------------------------+---------------+----------------+
| รองกรรมการผู้จัดการหรือเทียบเท่า          | 3.0 ล้านบาท    | -              |
+-------------------------------------+---------------+----------------+
| กรรมการผู้จัดการ                       | 5.0 ล้านบาท    | 5.0 ล้านบาท     |
+-------------------------------------+---------------+----------------+
| คณะกรรมการบริหาร                     | 50.0 ล้านบาท   | 50.0 ล้านบาท    |
+-------------------------------------+---------------+----------------+
| คณะกรรมการบริษัท                      |   ไม่จำกัดจำนวน | ไม่จำกัดจำนวน    |
+-------------------------------------+---------------+----------------+

หมายเหตุ (1) เงินดาวน์สำหรับเช่าซื้อและเงินวางประกันสำหรับลีสซิ่ง

รายละเอียดผู้มีอำนาจอนุมัติวงเงินสินเชื่อ กรณี Refinance

  ------------------------------------- ---------------------------------
  ผู้มีอำนาจอนุมัติ                           วงเงินสินเชื่อที่อนุมัติได้

  ผู้อำนวยการฝ่ายการตลาดหรือฝ่ายเครดิต        1.00 ล้านบาท

  รองกรรมการผู้จัดการหรือเทียบเท่า            2.00 ล้านบาท

  กรรมการผู้จัดการ                         5.00 ล้านบาท

  คณะกรรมการบริหาร                       50.0 ล้านบาท

  คณะกรรมการบริษัท                        ไม่จำกัดจำนวน
  ------------------------------------- ---------------------------------

(4) ขั้นตอนการดำเนินงานภายหลังผ่านการอนุมัติสินเชื่อ

เมื่อมีการอนุมัติสินเชื่อแล้ว
เจ้าหน้าที่การตลาดต้องแจ้งประกันภัยเพื่อคุ้มครองรถยนต์หรือทรัพย์สินดังกล่าว
และเจ้าหน้าที่ฝ่ายพิธีการสินเชื่อจะต้องจัดเก็บข้อมูลเข้าระบบคอมพิวเตอร์ของบริษัท
เพื่อเป็นฐานข้อมูลให้ฝ่ายต่างๆ ติดตามดูแลลูกค้าต่อไป
รวมทั้งรับผิดชอบดูแลเรื่องความครบถ้วนของเอกสารจากผู้จำหน่ายสินค้า (Dealer)
เมื่อมารับเงินค่าขายทรัพย์สินที่ให้เช่าซื้อหรือลีสซิ่งจากบริษัทด้วย

(5) ขั้นตอนการปฏิบัติต่อลูกค้า

•
ฝ่ายบริการประกันภัยจะคอยดูแลให้บริการลูกค้าในการต่ออายุความคุ้มครองตลอดระยะเวลาที่ยังมีการผ่อนชำระกับบริษัทอยู่
หรือในบางกรณีจะให้บริการหลังสิ้นสุดอายุสัญญาแล้วรวมถึงทรัพย์สินอื่นๆ ด้วย
เพื่อเป็นการสร้างรายได้อื่นให้กับบริษัท

• ฝ่ายบริการงานทะเบียนรถยนต์และโอนสิทธิ
จะดูแลให้บริการต่อภาษีประจำปีรถยนต์ให้ในลักษณะเดียวกับฝ่ายบริการประกันภัย

• ฝ่ายเก็บเงินจะดูแลลูกค้าในส่วนที่ชำระค่างวดตามปกติถึงค้างชำระไม่เกิน 3 งวด
โดยลูกค้าสามารถผ่อนชำระค่างวดได้หลายวิธี เช่น การชำระค่างวดผ่านธนาคาร
ชำระโดยเช็คลงวันที่ล่วงหน้า ชำระด้วยตนเองที่บริษัทหรือทางธนาณัติ
เมื่อได้ผ่อนชำระครบถ้วนรวมทั้งชำระค่าซื้อคืนตามสัญญาลีสซิ่งครบถ้วนแล้ว
จะส่งต่อให้ฝ่ายบริการงานทะเบียนรถยนต์และโอนสิทธิ
ติดต่อลูกค้าให้มารับโอนทะเบียนรถยนต์ตามขั้นตอนต่อไป

(6) ขั้นตอนการควบคุมสินเชื่อ

ในกรณีที่เกิดการค้างชำระค่างวด บริษัทจะมีมาตรการในการควบคุมสินเชื่อ ดังนี้

• กรณีผิดนัดชำระ 1 และ 2 งวด หน่วยงานเก็บเงินของบริษัทจะติดตามทวงถามจากลูกค้าทันที
โดยการติดต่อเจรจากับลูกค้าโดยตรงด้วยตนเองและส่งจดหมายทวงถาม

• กรณีผิดนัดชำระ 3 งวด
จะส่งจดหมายทวงหนี้และเจรจากับลูกค้าพร้อมประเมินสถานภาพความสามารถในการชำระหนี้ลูกค้า

• กรณีผิดนัดชำระ 3 งวดขึ้นไป บริษัทจะพยายามเจรจาประนอมหนี้ก่อน ถ้าไม่สามารถพัฒนาหนี้ได้
รายละเอียดของลูกค้ารายนั้นจะถูกส่งไปให้เจ้าหน้าที่เร่งรัดหนี้สินและกฎหมายเพื่อบอกเลิกสัญญาและยึดทรัพย์สินที่ให้เช่าซื้อหรือลีสซิ่งกลับมา
ในกรณีที่จำเป็น
หากบริษัทไม่สามารถติดตามยึดทรัพย์สินคืนมาได้หรือในกรณีที่ขายประมูลทรัพย์สินที่ยึดมาได้แต่ได้เงินมาไม่พอที่จะชำระหนี้คงเหลือ
บริษัทจะดำเนินการด้านกฎหมายกับลูกค้าและผู้ค้ำประกันต่อไปโดยจะเป็นการฟ้องร้องคดีเพื่อให้ได้หนี้คืนมากที่สุด

(7) ขั้นตอนการประมูลทรัพย์สิน

เมื่อยึดทรัพย์สินมาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด เมื่อพ้นกำหนดเวลาแล้ว
ลูกค้าไม่มาติดต่อหรือไม่สามารถปฏิบัติตามเงื่อนไขของบริษัทได้
บริษัทจะนำทรัพย์สินดังกล่าวไปประมูลขายต่อสาธารณชน โดยบริษัทจะส่งให้ตัวแทนคือ บริษัท
สหการประมูล จำกัด บริษัท กรุงเทพการประมูลรถยนต์ จำกัด และบริษัทสยามอินเตอร์การประมูล
จำกัด ทำการประมูลขาย ณ ที่ทำการของบริษัทตัวแทน
ซึ่งมีการโฆษณาให้ประชาชนทั่วไปรับทราบและสามารถเข้าร่วมประมูลได้ตามวันและเวลาของบริษัทตัวแทนประมูล

ทั้งนี้ การกำหนดราคาประมูลขายรถยึดของบริษัท
จะมีคณะอนุกรรมการประมูลขายรถยึดเป็นผู้กำหนดราคากลางที่ใช้เป็นฐานในการเปิดประมูลขายทุกครั้ง
และเมื่อจบการประมูลขายแต่ละรอบแล้ว บริษัทตัวแทนประมูล
จะรายงานผลการประมูลขายให้กับบริษัททราบทุกครั้ง

เมื่อเกิดขาดทุนจากการขายรถยึด บริษัทจะทำหนังสือแจ้งให้ลูกค้าทราบ เพื่อให้นำเงินส่วนขาดทุน
ดังกล่าวมาชำระให้กับบริษัทภายในกำหนดเวลา และเมื่อพ้นกำหนดเวลาดังกล่าวแล้ว
ลูกค้าไม่นำเงินมาชำระให้กับบริษัท
บริษัทจะดำเนินการฟ้องร้องเรียกค่าเสียหายจากลูกค้าในชั้นศาลต่อไป

สำหรับสัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการการคุ้มครองผู้บริโภค (สคบ.) นั้น
มีข้อกำหนดให้บริษัทหรือผู้ประกอบการให้เช่าซื้อ รถยนต์ทุกราย
หากนำรถออกประมูลขายได้ราคาเกินกว่าจำนวนหนี้คงค้างตามสัญญา
จะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับผู้ให้เช่าซื้อ